নিউজ ডেস্ক, প্ৰথম খবৰ: ছ ’ চিয়েল মিডিয়াত এইকেইদিন এটি ভিডিঅ ’ ই হৈ-চৈ লগাই আছে। ভিডিঅ ’ টোত এজন ল ’ ৰা আৰু এজনী ছোৱালীক চকুৰ ইংগিতত প্ৰেম নিবেদন কৰা দেখা গৈ আছে। প্ৰায় ২৬ ছেকেণ্ডৰ এই ভিডিঅ ’ টোত প্ৰথমতে ল ’ ৰাজনে চকুৰে ইংগিত কৰে যিটোৰ প্ৰত্যুত্তৰত ছোৱালীজনীয়ে চকু টিপ মাৰি দিয়ে। ইয়াৰ পিছত দুয়োজনে মুখৰ অংগীভংগী তথা চকুৰ ইংগিতৰে কথা পাতে। আচলতে ভিডিঅ ’ টোৰ সত্যতা কি? দৰাচলতে এই ভিডিঅ ’ টো মালায়ালম ছবি “ অৰো অদাৰ লাভ ” ৰ হয় আৰু ভিডিঅ ’ টোত দেখুওৱা ছোৱালীজনীৰ নাম হ ’ ল প্ৰিয়া প্ৰকাশ ৱেৰিয়াৰ আৰু ছবিখন প্ৰিয়াৰ প্ৰথমখন ছবি। ছবিখন ৩ মাৰ্চ ২০১৮ ত মুক্তিলাভ কৰিব। ছবিখনৰ এটি গীত ‘ মানিবিয়া মালৰায়া পুবি ’ গীতটোত প্ৰিয়া প্ৰকাশে চকুৰে ইংগিত কৰে। এই গীতটো শ্বান ৰহমানে কম্পোজ কৰে আৰু সুৰ দিয়ে বিনিত শ্ৰীনিবাসনে। কেৱল ২৪ ঘন্টাত গীতটোৰ ১ মিলিয়ন ভিউজ আৰু ৫০ হাজাৰৰ অধিক লাইক পোৱা দেখা গৈছে। ভেলেণ্টাইন ডে ’ ৰ সময়ত নৱ প্ৰজন্মৰ যুৱক-যুৱতীসকলে এই ভিডিঅ ’ টো শ্বেয়াৰ কৰা পৰিলক্ষিত হৈছে। ভিডিঅ ’ টো ভাইৰেল হোৱাৰ মুখ্য কাৰণ এয়াই। কোন এয়া প্ৰিয়া প্ৰকাশ ৱেৰিয়াৰ! ‘ অৰো অদাৰ লাভ ’ প্ৰিয়াৰ নৱাগত ছবি। এই ছবিখনৰ গীতত নিজৰ এক্সপ্ৰেচন আৰু হাঁহিৰে কোটিজন লোকৰ হৃদয় জয় কৰি পেলাইছে কিশোৰীগৰাকীয়ে। ১৮ বছৰীয়া প্ৰিয়া কেৰেলাৰ বাসিন্দা।